Παράγοντες διαμόρφωσης των συναισθημάτων επίτευξης κατά τη διαδικασία της μάθησης σε φοιτητικό πληθυσμό: Ο ρόλος της ακαδημαϊκής τελειοθηρίας και των στρατηγικών διαχείρισης προβλημάτων
Creators: name: Γκαύρας, Γεώργιος Δημητρίου
Publisher: name: Aristotle University of Thessaloniki
Year: 2017
Subjects: Συναισθήματα Επίτευξης
Τελειοθηρία
Στρατηγικές διαχείρισης
Achievement Emotions
Perfectionism
Coping strategies

description: Η παρούσα έρευνα αποσκοπούσε στη διερεύνηση της σχέσης μεταξύ των συναισθημάτων επίτευξης κατά τη διάρκεια του διαβάσματος, της τελειοθηρίας, και των στρατηγικών διαχείρισης προβλημάτων. Το δείγμα αποτελούταν από 281 φοιτητές και φοιτήτριες του προπτυχιακού κύκλου σπουδών. Οι φοιτητές/τριες κλήθηκαν να απαντήσουν σε τρία ερωτηματολόγια αυτο-αναφορών. Συγκεκριμένα, συμπλήρωσαν το Ερωτηματολόγιο Συναισθημάτων Επίτευξης (AEQ) για τα συναισθήματα επίτευξης που βιώνουν οι φοιτητές/ήτριες όταν διαβάζουν για τα μαθήματα που θεωρούν «δύσκολα». Για τη μέτρηση της τελειοθηρίας κλήθηκαν να συμπληρώσουν την αναθεωρημένη εκδοχή του Ερωτηματολογίου των Στάσεων απέναντι στα Ατομικά μας Επιτεύγματα (APS-R). Τέλος, η αναθεωρημένη έκδοση του Ερωτηματολογίου Αντιμετώπισης Προβλημάτων (R-COPE) χρησιμοποιήθηκε για τη μέτρηση των στρατηγικών διαχείρισης προβλημάτων. Η ανάλυση συστάδων ανέδειξε τρεις ομάδες συμμετεχόντων/ουσών, τους μη τελειοθήρες, τους μη προσαρμοστικούς τελειοθήρες και τους προσαρμοστικούς τελειοθήρες. Οι μη προσαρμοστικοί τελειοθήρες ανέφεραν ότι χρησιμοποιούν σε μεγαλύτερο βαθμό μη προσαρμοστικές στρατηγικές διαχείρισης και σε μικρότερο βαθμό προσαρμοστικές στρατηγικές διαχείρισης συγκριτικά με τους προσαρμοστικούς τελειοθήρες. Επίσης, οι μη προσαρμοστικοί τελειοθήρες ανέφεραν ότι βιώνουν σε μεγαλύτερο βαθμό αρνητικά και σε μικρότερο βαθμό θετικά συναισθήματα επίτευξης σε σύγκριση με τους προσαρμοστικούς τελειοθήρες όταν διαβάζουν. Όσον αφορά τη σχέση στρατηγικών διαχείρισης προβλημάτων και συναισθημάτων επίτευξης, οι αναφορές για τη χρήση της στρατηγικής διαχείρισης της αυτο-τιμωρίας βρέθηκαν να προβλέπουν θετικά τις αναφορές για τη βίωση αρνητικών συναισθημάτων επίτευξης κατά το διάβασμα. Μάλιστα, η συγκεκριμένη στρατηγική αναδείχθηκε ως στατιστικά σημαντικός διαμεσολαβητικός παράγοντας στη σχέση μεταξύ μη-προσαρμοστικής τελειοθηρίας και αρνητικών συναισθημάτων επίτευξης. Συζητιούνται οι εκπαιδευτικές εφαρμογές των ευρημάτων της παρούσας μελέτης
description: The aim of this study was to investigate the relationship among achievement emotions during studying, perfectionism and coping strategies. The sample was 281 undergraduate university students. The participants were asked to answer on three self-report questionnaires. Firstly, the Achievement Emotions Questionnaire was used, in order to measure achievement emotions when studying on the courses that are considered as difficult by the students. The revised edition of the Almost Perfect Scale was used in order to measure perfectionism. The revised edition of the R-COPE was used, in order to measure coping strategies. According to cluster analysis results, three groups of students were formed: The non-perfectionists, the adaptive perfectionists and the maladaptive perfectionists. Μaladaptive perfectionists reported significantly more use of maladaptive coping strategies and less use of adaptive coping strategies than the adaptive perfectionists. In addition, maladaptive perfectionists reported that they feel significantly more negative and less positive achievement emotions than the adaptive perfectionists during studying. As regards the relations between coping strategies and achievement emotions, it was found that the coping strategy of self-punishment positively predicted the student’s reports of negative achievement emotions during studying. Finally, it was found that the coping strategy of self-punishment acted as a mediator in the relationship between maladaptive perfectionism and negative achievement emotions. The educational implications of the above results are discussed